  Виталий Пронин Ижысь огаз кафеын 1-тӥ тулыспалэ адӟем карымон адямиосты пусйизы. Проектэз радъяз «Мынам Удмуртие» ТРК. Ольга Петровна Никифорова понна вуиз 2 сюрс 500 куара.- Конкурсэ оглом 40 адями дэмламын вал, - вера «Мынам Удмуртие» ТРК-ысь корреспондент Светлана Белых. - Ӟырдыт куара сётон мынӥз Н. Кондратьева но О. Никифорова понна: быдэн 2 но ӝыны сюрс куара вуиз. Гожтэтэн-гожтэтэн куараоссэс ысъязы Эгра ёросысь Годекшурысь Н. Леконцева но Эгра ёросысь азьветлӥсь К. Чиркова понна.Валамон, ваньзэсты пусйыны уг луы. Озьыен, тодматске вормисьёсын.Кивалтӥсьёс:Татьяна Витальевна Ишматова - «Удмурт Кенеш» огазеяськонлэн тӧроез,Владимир Михайлович Соловьёв - культурая но туризмъя министр.Ужбергатӥсьёс:Геннадий Семёнович Корепанов - продюсер,Надежда Георгиевна Леконцева - Эгра ёросысь Годекшурысь ужбергатӥсь.Наука но дышетон удысын тыршисьёс: Наталья Владимировна Кондратьева - УдГУ-ысь Удмурт кылосбуръя, финно-угроведениея но журналистикая институтлэн директорез,Ольга Петровна Никифорова - В. Короленко нимо Глазов пединститутысь кунгожсьӧр но удмурт кылъёсъя кафедраысь доцент,Александр Григорьевич Шкляев - литератураез эскерись, критик.Культура но искусство удысын тыршисьёс: Пантелей Николаевич Кузнецов - Удмуртиысь тодмо крезьгурчи, Уваысь «Купанча» ансамбльлэн кылдытӥсез,Бекманов Геннадий Иванович - Удмурт Элькунысь калык артист,Чиркова Капиталина Архиповна - Эгра ёросысь Левой Кушъя гуртысь ужысь ветеран.Гурт удысын тыршисьёс: Блинов Владимир Николаевич - Сьӧлта ёросысь «Звезда» эштослэн тӧроез,Чернова Нина Николаевна - Дэри ёросысь «Правда» совхозысь зоотехник-селекционер.УД Тросгес туспуктэмъёс татын.   